מנחם בומבך

מנחם בומבך (נולד בב' בחשוון ה'תשל"ז, 26 באוקטובר 1976) הוא יזם, איש חינוך, ראש ישיבת המדרשה החסידית בביתר עילית, מנהל רשת המוסדות "נצח" ופעיל חברתי חרדי, זוכה פרס החינוך הדתי לשנת 2011.

ביוגרפיה 
בומבך הוא חסיד ויז'ניץ, התחנך במוסדות ויזניץ ובישיבת אהבת ישראל ובישיבת מיר בירושלים. בומבך השלים תואר ראשון בחינוך במכללת מורשת יעקב, ותואר שני בחוג למדיניות ציבורית באוניברסיטה העברית. בומבך ייסד בשנת 2013 את המכינה החרדית באוניברסיטה העברית וניהל אותה במשך שנים. בומבך השתתף במספר תוכניות מנהיגות ובהן שלוחי ציבור של מכון מנדל למנהיגות, בה שימש לאחר מכן כדיקאן הסטודנטים כמו כן בומבך היה עמית בתוכנית מעוז ועמית במכון גשר למנהיגות
בספטמבר 2020 מונה לחבר המועצה לספריות ציבוריות.

באפריל 2021 מונה לחבר בוועדה הלאומית למחקר ופיתוח בתחום קידום החינוך המדעי-טכנולוגי.

בדצמבר 2020 ובדצמבר 2021, נבחר הבלוג של בומבך ב-"The Times Of Israel" כאחד מהקולות המשמעותיים של השנה.

המדרשה החסידית 
בשנת 2013 ייסד בומבך את המדרשה החסידית בביתר עילית. הישיבה היא כלל חסידית המכילה ארבע כיתות לימוד ולומדים בה כ-90 בחורים. המדרשה היא הישיבה התיכונית הראשונה שהוקמה במגזר החסידי, דבר שגרר התנגדויות רבות ואף התנכלויות אישיות לבומבך שכללו הפצת פשקווילים ופגיעה בביתו של בומבך עצמו מול ביתו של בומבך התקיימו מספר הפגנות. הישיבה חריגה בנוף החרדי והיא מחזיקה באתר אינטרנט ודף פייסבוק ויוטיוב באופן חריג למגזר החרדי. באתר האינטרנט של הישיבה נאמר כי הישיבה הוקמה "תוך התייעצות מתמידה עם טובי אישי החינוך ובליווי גדולי ישראל, אדמו"רים ורבנים שליט"א".

לאחר הקמת הישיבה ולאור הצלחתה, הקים בומבך ישיבות תיכוניות ובתי ספר נוספים בירושלים ובבית שמש שמוגדרים ממלכתיים חרדיים והפכו למעשה לרשת שנקראה "נצח" שאותה ייסד כרשת הדוגלת בשילוב לימודי קודש וחול ובדגש על חינוך ליראת שמיים ואהבת תורה תוך הכנה לחיי מעשה.

רשת נצח 
הרב בומבך הוא מנכ"ל עמותת נצח והעומד בראשה המונה למעלה מ-14 מוסדות לימוד, החל מתלמודי תורה חרדיים, ישיבות תיכוניות, ובתי ספר לבנות, ביניהם במגזר החסידי והליטאי כאחד.

ב-2022 זכתה הרשת בפרס ירושלים לאחדות ישראל.

חיים אישיים
בומבך נשוי למיכל להם חמישה ילדים ומתגוררים בביתר עילית.

ראו גם 
 חרדים מודרניים
 חינוך ממלכתי חרדי

קישורים חיצוניים 

 אתר רשת נצח
 אתר המדרשה החסידית
 טוריו באתר כיכר השבת
 הבלוג של מנחם בומבך באתר של The Times of Israel
 דף הפייסבוק של מנחם בומבך
 הקורונה והמגזר החרדי, כיוון הרוח, כאן תאגיד השידור הישראלי, 21 בפברואר 2021
 בוגרי העברית, האוניברסיטה העברית בירושלים
 מנחם בומבך באתר ynet אל תשברו את הכלים, 5 באפריל 2021
 נושאי המגבעת, תוכנית המקור, ישראל רוזנר, 27 בדצמבר 2017
 אמנות המנהיגות החינוכית באתר צריך עיון
 המדרשה החסידית שמלמדת לימודי ליבה למרות האיומים באתר מקור ראשון
 
 
 
 
 Accelerate conference on HAREDI Employment and Economic Empowerment in Israel JFN, N.Y, December 2015

הערות שוליים 

פעילים חברתיים ישראלים
אנשי חינוך ישראלים
יזמים ישראלים
חרדים ישראלים
חברי רשת מעוז
בוגרי מכללת אורות ישראל/מורשת יעקב
זוכי פרס ירושלים לאחדות ישראל
בוגרי ישיבת מיר (ירושלים)
חסידי ויז'ניץ
בוגרי האוניברסיטה העברית בירושלים
בוגרי שלוחי ציבור
בוגרי ישיבות ויז'ניץ
ישראלים שנולדו ב-1976